
	讜诪谞讜讚讛 讜讻讜' 讜砖谞砖讗诇. 讘讬专讜砖诇' 诪拽砖讛 讛谞讬 诇诪讛 讛转讬专讜 讜讛诇讗 驻砖注 砖诇讗 讘讗 诇驻谞讬 讛诪讜注讚 诇驻谞讬 讞讻诪讬诐 诇讛转讬专 诇讜 讜诪砖谞讬 砖讻诇讜 诇讜 砖诇砖讬诐 讬讜诐 砖诇 谞讚讜讬 讘诪讜注讚 讚讗讬谉 谞讚讜讬 驻讞讜转 诪砖诇砖讬诐 讬讜诐 讜讻谉 诪讬 砖谞砖讗诇 诇讞讻诐 诪讜拽讬 诇讛 讻砖讘讗 讘讞讜诇 讛诪讜注讚 讗讬 谞诪讬 诇驻谞讬 讛诪讜注讚 诇讗 诪爪讗讜 讘讜 驻转讞 讜讙讬诇讜讞 讛专讗砖 谞诪讬 讗住讜专 讘诪讜注讚 讚讛讗 讗诪专 讘讙诪' 砖诇讗 讬讻谞住讜 诇专讙诇 诪谞讜讜诇讬谉 讜讗讬谉 诇讱 谞讬讜讜诇 讙讚讜诇 诪讝讛 讜砖诪讗 诇讗 拽讗讬 讟注诪讗 讘讙诪专讗 讗诇讗 讗砖讗专讗 讗讘诇 讙讬诇讜讞 砖诇 专讗砖讜 讗住讜专 诪砖讜诐 诪诇讗讻讛 讗驻讬诇讜 讘诪拽讜诐 讗讜谞住 讜砖讗专 讙讬诇讜讞 讚讘注讬 讘讙诪专讗 诪讗讬 讟注诪讗 讗住讜专讬谉 讜讛讬讬谞讜 讙讬诇讜讞 砖诇 讬驻讜讬 讚讛讜讛 诇讱 诇诪讬砖专讬 诇爪讜专讱 讛诪讜注讚 讗注''驻 砖讛讬讗 诪诇讗讻讛 讗讘诇 讙讬诇讜讞 讻诇 讛专讗砖 讗住讜专 诪砖讜诐 诪诇讗讻讛 讜讛谞讬 讻讙讜谉 谞讝讬专 讜诪爪讜专注 讛讜讗 讚砖专讬 诪砖讜诐 诪爪讜讛 讜诇驻讬 讝讛 讗住讜专 诇讙诇讞 专讗砖讜 讘诪讜注讚 讜注讜讚 讬砖 诇驻专砖 砖谞专讗讛 砖诪讜转专 诇讙诇讞 专讗砖讜 讘诪讜注讚 讜讗''转 诪讗讬 拽讗 诪砖诪注 诇谉 谞讝讬专 讜诪爪讜专注 讬砖 诇讜诪专 讚住''讚 讚讗住讜专 砖诇讗 讬砖讛讜 拽专讘谞讜转讬讛谉 拽讗 诪砖诪注 诇谉 讚砖专讬 讜讗讬 诪讬讬专讬 讛讻讗 讘砖诇讗 讛讬讛 诇讛谉 驻谞讗讬 讚讜拽讗 讜讛讜讗 讻讚讘注讬 诇诪讬诪专 讘讙诪专讗 讬砖 诇讜诪专 讚讛讻讬 拽讗诪专 讚谞讝讬专 讜诪爪讜专注 讛注讜诇讬谉 诪讟讜诪讗讛 诇讟讛专讛 讚讜拽讗 砖注讜诇讬谉 注转讛 讗讘诇 注讜诇讬谉 诪讟讜诪讗讛 诇讟讛专讛 诪拽讜讚诐 专讙诇 讗住讜专讬谉: 讜砖讗专 讻诇 讗讚诐 诪讗讬 讟注诪讗 讗住讜专讬谉. 讗注''驻 砖讛讜讗 诪诇讗讻讛 讛讬讛 诇谞讜 诇讛转讬专讛 诇爪讜专讱 讛诪讜注讚 讗''谞 [讗祝] 砖讬砖 诪诇讗讻讜转 讗住讜专讜转 讘诪讜注讚 砖讗讬谉 讘讛谉 讟讜专讞 讻讙讜谉 驻专拽诪讟讬讗 诪讻诇 诪拽讜诐 讝讛 砖讛讜讗 诇讬驻讜讬 专讗讜讬 诇讛转讬专 诇讻讘讜讚 诪讜注讚 讜讬砖 诪驻专砖讬诐 讚拽讗讬 注诇 讙讬诇讜讞 讛专讗砖 讚讗住专讬谞谉 诪砖讜诐 讟讬专讞讗 诪讻诇 诪拽讜诐 诪拽砖讛 讚讛讬讛 诇讜 诇讛转讬专 诇爪讜专讱 讛诪讜注讚 讜讗讬谉 讝讛 谞讜讟讛 诇驻讬 诪讛 砖驻讬专砖' 讛诪砖谞讛 讚讙讬诇讜讞 讻诇 讛专讗砖 诪诇讗讻讛 讙诪讜专讛 讜讗住讜专: 砖讗讬谉 诇讜 讗诇讗 讞诇讜拽 讗讞讚 诪讜转专 诇讻讘住讜 讘诪讜注讚. 讜讗诐 转讗诪专 讛讬讗讱 讬讻讘住谞讜 讘诪讜注讚 讗诐 讻谉 讬砖讗专 讘诪讜注讚 讘诇讗 讞诇讜拽 讘砖注转 讻讬讘讜住 讻诪讜 讻谉 讛讬讛 讬讻讜诇 诇讻讘住 拽讜讚诐 讛诪讜注讚 讜讬讛讬讛 讘诇讗 讞诇讜拽 讘砖注转 讻讬讘讜住 讜讻讬 转讬诪讗 讻砖讻讘住讜 拽讜讚诐 诪讜注讚 讜诪砖讜诐 讛讻讬 诪讜转专 诇讻讘住讜 讘诪讜注讚 讗''讻 转专转讬 谞诪讬 讗诐 讬转诇讻诇讻讜 诇诪讛 谞讗住讜专 诇讜 讜讛诇讗 诇讗 驻砖注 讬''诇 讚讚讬 诇讜 讘砖转讬 讞诇讜拽讬谉 讗讞讚 诇讬讜''讟 专讗砖讜谉 讜讗讞讚 诇讬''讟 讗讞专讜谉 讘讬专讜砖诇诪讬 讗诪专讜 讘讙讚讬 拽讟谞讬诐 诪讜转专 诇讻讘住谉 讘诪讜注讚 讚谞讬讻专讬诐 砖讛诐 拽讟谞讬诐 讜诪诇讜讻诇讻讬谉 讻诪讬 砖讗讬谉 诇讜 讗诇讗 讞诇讜拽 讗讞讚: 讗讜诪谉 砖讗讘讚讛 诇讜 讗讘讬讚讛 注专讘 讛专讙诇. 驻讬专砖 讘拽讜谞讟专住 讚讘讗讜诪谉 诪讘注讬' 诇讬讛 讗讘诇 讘谞讬 讛注讬专 讗注''驻 砖讗讬谉 诇讛诐 讗讜诪谉 讗讞专 诇讗 诪讬讘注讬讗 诇讬讛 讚驻砖讬讟讗 讚讗住讜专讬诐 讬砖 诇讛住转驻拽 讗诐 讞诇讛 讜谞转专驻讗 讗诐 诪讜转专 诇讙诇讞 讗诐 诪讜讻讞讗 诪讬诇转讗 讻讬 讛谞讬. 诪转谞讬' 讚诇讗 讻专''讬. 转讬诪讛 诇讜拽诪讗 讗驻讬诇讜 讻专''讬 讜诇诪讝讜谞讜转 讗驻讬' 专讘讬 讬讛讜讚讛 诪讜讚讛 讜砖诪讗 讻讬讜谉 讚拽转谞讬 专''讬 讗讜诪专 讛讘讗 讜讻讜' 诪砖诪注 砖讘讗 诇讞诇讜拽 注诇 讛诪砖谞讛: 讗诇讗 诇讛专讜讜讞讗 讜讛讗 讗诪专转 谞专讗讬谉 讚讘专讬 专''讬 讘讛讗. 谞专讗讛 讚诇''讙 讜注讜讚 诪讻诇诇 讚驻诇讬讙讬 专讘谞谉 讗驻讬诇讜 诇诪讝讜谞讜转 讜讘讛讛讬讗 驻''拽 讚砖讞讬讟转 讞讜诇讬谉 (讚祝 讬讘.) 谞专讗讬谉 讚讘专讬 专讘讬 讬讛讜讚讛 砖诪爪讗讛 讘讗砖驻讛 诇''讙 讜注讜讚:





专讘讬谞讜 讞谞谞讗诇

讛讚专谉 注诇讱 驻专拽 诪讬 砖讛驻讱 讜讗诇讜 诪讙诇讞讬谉 讘诪讜注讚 讛讘讗 诪诪讚讬谞转 讛讬诐 讜诪讘讬转 讛砖讘讬讛 讜讛讬讜爪讗 诪讘讬转 讛讗住讜专讬谉 讻讜'. 



诪"讟 讻讚转谞谉 讗谞砖讬 诪砖诪专 讜讗谞砖讬 诪注诪讚 讗住讜专讬谉 诇住驻专 讜诇讻讘住 讜讗诪专讬谞谉 诪讛 讟注诐 砖诇讗 讬讻谞住讜 诇诪砖诪专转谉 诪谞讜讜诇讬谉 讚讻讬讜谉 讚讬讜讚注讬谉 讚讗住讜专讬谉 诇讻讘住 讗祝 讛谉 诪住驻专讬谉 讜诪讻讘住讬谉 诪拽讜讚诐 讜谞讻谞住讬谉 诪转讜拽谞讬谉 讜诪讙讜讛爪讬谉. 



讛讻讗 谞诪讬 讻讚讬 砖诇讗 讬讻谞住讜 诇专讙诇 诪谞讜讜诇讬谉. 



讘注讬 专' 讬专诪讬讛 讗讘讚讛 诇讜 讗讘讬讚讛 注专讘 讛专讙诇 讻讬讜谉 讚讟专讜讚 讛讜讗 讘讗讘讬讚转讜 讗谞讜住 讛讜讗 讜诪讜转专 诇住驻专 讜诇讻讘住 讘诪讜注讚 讗讜 讚诇诪讗 讻讬讜谉 讚诇讗 诪讜讻讞讗 诪诇转讗 讻诪讜 讛砖讘讬讛 讜讘讬转 讛讗住讜专讬诐 诇讗. 讜注诇转讛 讘转讬拽讜. 



驻讬专讜砖 讬讗诪专讜 讻诇 讛住专讬拽讬谉 讗住讜专讬谉 讻讜' 讛讗 诇讙讘讬 诪爪讛 讘驻住讞 讗讬转诪专 讚讗住专讜 专讘谞谉 诇注砖讜转 诪爪讜转 住专讜拽讜转 诪驻谞讬 砖讛讗砖讛 砖讜讛讛 注诇讬讛谉 讜诪讞诪爪转谉 讜讗诪专讜 讘讬讬转讜住 注讜砖讛 讘讚驻讜住 砖讗讬谉 砖诐 砖讛讬讬讛 讗诇讗 讘驻注诐 讗讞转 拽讜讘注讛 讘讚驻讜住 讜谞诪爪讗转 讛诪爪讛 诪爪讜讬讬专转. 



讜诪转诪讛讬谞谉 讛转诐 讬讗诪专讜 讻诇 讛住专讬拽讬谉 讗住讜专讬谉 住专讬拽讬 讘讬讬转讜住 诪讜转专讬谉 诪讬 讬讜讚注 讻讬 讘讚驻讜住 谞注砖讜 讛讻讗 谞诪讬 讬讗诪专讜 讛讻诇 讗住讜专讬谉 诇住驻专 讜诇讻讘住 讜讝讛 讛讗讬砖 诪讜转专 讗讘诇 诪讬 砖讗讬谉 诇讜 讗诇讗 讞诇讜拽 讗讞讚 诪讜转专 诇讻讘住讜 讘讞讜诇讜 砖诇 诪讜注讚. 



讻讬 讗讬讝讜专讜 诪讜讻讬讞 注诇讬讜 讻诇讜诪专 讻砖专讜讗讬谉 讗讚诐 注专讜诐 讞讙讜专 讗讬讝讜专 讜专讜讞抓 讞诇讜拽讜 讻诇 专讜讗讬讜 讬讜讚注讬谉 砖讗讬谉 诇讜 讗诇讗 讞诇讜拽 讗讞讚:




讛讘讗 诪诪讚讬谞转 讛讬诐. 诪转谞讬转讬谉 讚诇讗 讻专' 讬讛讜讚讛 讚转谞讬讗 专' 讬讛讜讚讛 讗讜诪专 讛讘讗 诪诪讚讬谞转 讛讬诐 诇讗 讬讙诇讞 诪驻谞讬 砖讬爪讗 砖诇讗 讘专砖讜转 讗诪专 专讘讛 诇砖讜讟 驻讬' 诇砖讜讟 讻诪讟讬讬诇 讜讻诪砖转注砖注 讻诇讜诪专 砖诇讗 诇爪讜专讱 讚讘专讬 讛讻诇 讗住讜专 诇诪讝讜谞讜转 讻诇讜诪专 讬爪讗 诇诪讚讬谞转 讛讬诐 讜讚讞讜拽 诇讘拽砖 诪讞讬讛 讚讘专讬 讛讻诇 诪讜转专. 讻讬 驻诇讬讙讬 专"讬 讜讞讻诪讬诐 讻砖讬爪讗 诇讛专讜讬讞讗 驻讬专讜砖 诇讛转注砖专 讻诇讜诪专 诇住讞讜专 讜诇讛专讜讬讞. 



专"讬 诪讚诪讬 诇讬讛 诇砖讜讟 讚讛讗 讘讻讗谉 诪讞讬讬转讜 诪爪讜讬讛 讜讗住讬专 讜专讘谞谉 诪讚诪讜 诇讛 诇讬讜爪讗 讘讘拽砖转 诪讝讜谉 讜诪讜转讘讬谞谉 注诇讬讛. 



讗诪专 专' 谞专讗讬谉 讚讘专讬 专' 讬讛讜讚讛 砖讬爪讗 砖诇讗 讘专砖讜转 讜谞专讗讬谉 讚讘专讬 讞讻诪讬诐 砖讬爪讗 讘专砖讜转 讜讗讬 讗诪专讬谞谉 诇讗 驻诇讬讙讬 讗诇讗 讘讛专讜讬讞讗 拽砖讬讗 讚专"讬 讜讗诪专 谞专讗讬谉 讚讘专讬 专' 讬讛讜讚讛 讘讛专讜讬讞讗 诪讻诇诇 讚驻诇讬讙讬 专讘谞谉 注诇讬讛 讜注讜讚 谞专讗讬谉 讚讘专讬 讞讻诪讬诐 讗诇讗 驻诇讬讙讬 讗驻讬' 诇砖讜讟. 讜讛讗诪专转 诇砖讜讟 讚讘专讬 讛讻诇 讗住讜专. 



讜驻专拽讬谞谉 讛讻讬 拽讗诪专 谞专讗讬谉 讚讘专讬 专' 讬讛讜讚讛 诇讞讻诪讬诐. 讜诪讜讚讛 诇讛讜 讻砖讬爪讗 砖诇讗 讘专砖讜转 讜诪讗讬 谞讬讛讜 诇诪讝讜谞讜转 砖讗祝 专' 讬讛讜讚讛 诇讗 讞诇拽 讗诇讗 讘讛专讜讬讞讗 讜拽讬"诇 讻住转诪讗 讚诪转谞讬' 讚砖专讬 讗驻讬' 诪讗谉 讚谞驻讬拽 诇讛专讜讬讞讗 讜讻谉 讗诪专 讛讙讗讜谉 讝爪"诇. 



讗诪专 砖诪讜讗诇 拽讟谉 讛谞讜诇讚 讘专讙诇 诪讙诇讞讬谉 讗讜转讜 讘诪讜注讚 讗讬谉 诇讱 讘讬转 讗住讜专讬谉 讙讚讜诇 诪诪注讬 讗诪讜. 讗讬谞讬 砖讗诐 谞讜诇讚 拽讜讚诐 讛诪讜注讚 讗住讜专 诇讙诇讞讜 讘诪讜注讚.





专讬讟讘"讗

讜砖讗专 讻诇 讗讚诐 诪"讟 讗讬谉 诪讙诇讞讬谉 驻讬' 讚讗注"讙 讚讙诇讜讞 诪诇讗讻讛 讙诪讜专讛 讛讬讗 诪"诪 讻讬讜谉 砖讛讬讗 转拽讜谉 讛讙讜祝 讜讬驻讜讬 砖诇讗 讻爪讜专讱 讗讜讻诇 谞驻砖 讚诪讬 讜讻讚转谞谉 注讜砖讛 讗砖讛 转讻砖讬讟讬讛 讘诪讜注讚 讜讗讬谉 诇讱 爪讜专讱 讛诪讜注讚 讙讚讜诇 诪讝讛:



讜诪讛讚专讬' 讚讟注诪' 诪砖讜诐 讙讝专讛 讚专讘谞谉 讛讬讗 讜讻讙讜谉 讛讗 讚转谞谉 讗谞砖讬 诪砖诪专 讜讗谞砖讬 诪注诪讚 讗住讜专讬谉 诇住驻专 讜诇讻讘住 驻讬' 诪讬 砖谞讻谞住讜 讘诪砖诪专转谉 讜讘讞诪讬砖讬 讜讗讬诇讱 诪讜转专讬' 诪驻谞讬 讻讘讜讚 讛砖讘转 讜诇讗 讞讬讬砖讬' 诇讙讝讬专讛 讚讘注讬 诇诪讬诪专 讜讗诪专 专讘讛 讘专 讘专 讞谞讗 诪讛 讟注诐 讗住讜专讬' 诇住驻专 讜诇讻讘住 讻砖讛谉 讘诪砖诪专转谉 讜讛诇讗 讻"砖 砖讛讬讛 专讗讜讬 砖讬讛讗 诪爪讜讛 诇讙诇讞 讜诇讗 讬讛讜 诪谞讜讜诇讬诐 讘注讘讜讚转诐 讜诪讛讚专讬' 讻讚讬 砖诇讗 讬讻谞住讜 诇诪砖诪专转诐 讻砖讛诐 诪谞讜讜诇讬诐 讜讚讜拽讗 讘讙讬诇讜讞 讜讻讬讘讜住 讘讙讚讬诐 讙讝专讜 诪谉 讛讟注诐 讛讝讛 讗讘诇 讻讘讜住 讛专讗砖 讜专讞讬爪讛 讘诪专讞抓 诇讗 谞讗住专 诪注讜诇' 讘诪讜注讚 讜讚讘专 讘专讜专 讛讜讗 讛讬诇讻讱 诪讜转专 诇注砖讜转 讻诇 诪诇讗讻讜转 讚诪专讞抓 诇爪讜专讱 专讞讬爪讛 讘诪讜注讚:



讗诪专 诇讬讛 讬讗诪专讜 讻诇 讛住专讬拽讬谉 驻讬' 讗讬谉 诇谞讜 诇讞诇拽 讘讚讘专 讻讚讬 砖诇讗 讬讘讜讗讜 诇讛转讬专 诇讻讜诇谉 讜讗讬谉 诇讛拽砖讜转 诇诪讛 诇讗 谞讗诪专 讻谉 讘讻诇 讛砖谞讜讬讬谉 讘诪砖谞转谞讜 讚讛转' 拽诇讗 专讘讛 讗讬转 诇讛讜 讜讻"注 讬讚注讬 砖讗住讜专讬谉 讙诪讜专讬谉 讛讬讜 讜诇讗 讗转讬 诇讗讬讞诇讜驻讬 讘注诇诪讗:



讜诇讟注诪讬' 诪讬 砖讗讬谉 诇讜 讗诇讗 讞诇讜拽 讗' 讜讻讜' 驻讬' 讘砖诇诪讗 诇讚讬讚讬 讘讗住讜专 拽诇 讻讝讛 砖讗讬谞讜 讗诇讗 讙讝讬专讛 讘注诇诪讗 诇讗 讞砖砖讜 诇讟注诪讗 讚讻诇 讛住讚讬拽讬' 讚讛"诇 讙讝专讛 诇讙讝专讛 讗诇讗 诇讚讬讚讱 讚讗诪专转 诇讛 讛讻讗 谞诪讬 讜讞砖讘转 诇讛 讻讞讚讗 讙讝专讛 讗诪讗讬 诇讗 讗诪专讬' 讛讻讗 谞诪讬 讘讗讬讚讱 讜驻专拽讬' 讚讛转诐 诪讜讻讞' 诪讬诇转讗 诇讻"注 讚讗讝讜讚讜 诪讜讻讬讞 注诇讬讜 讜讚讜诪讛 诇讻诇 讛砖谞讜讬讬谉 讘诪砖谞转谞讜:



诪转谞讬' 讚诇讗 讻专讘讬 讬讛讜讚讛 讚转谞讬讗 讜讻讜' 讗"专 讘讗 诇砖讜讟 讚讘专讬 讛讻诇 讜讻讜' 拽"诇 讗诇讬讘讗 讚专讘讗 讗诪讗讬 诇讗 讗讜拽讬' 诪转谞讬' 讗驻讬' 诇专讘讬 讬讛讜讚讛 讜讻砖讬爪讗 诇诪讝讜谞讜转 讜讻讬 转讬诪' 讚讻讬讜谉 讚驻住讬讚讗 讘诪转谞讬. 讜转谞讬 讛讘讗 诪诪讚讬谞转 讛讬诐 讘讻诇 讗讚诐 诪砖诪注 讛讗 诇讬转讗 讚讛讗 诪讜讚讜 专讘谞谉 讻砖讬爪讗 诇砖讜讟 砖讛讜讗 讗住讜专 讜讛谞讻讜谉 讚专讘讛 谞诪讬 讛讗 讗转讗 诇驻专讜砖讬 讗讙讘 讗讜专讞讬讛 讚讻讬讜谉 讚诪讜讚讛 专讘讬 讬讛讜讚讛 讻砖讬爪讗 诇诪讝讜谞讜' 砖驻讬专 诪转讜拽诪' 诪转谞讬' 讘讛讻讬 讗驻讬' 诇讚讬讚讬讛:



诇砖讜讟 讚讘专讬 讛讻诇 讗住讜专 讬"诪 讗讜转讛 讻驻砖讜讟讛 讗驻讬' 讻砖讬爪讗 诪讗专抓 讬砖专讗诇 诇讗专抓 讬砖专讗诇 讗讜 诪讞讜爪讛 诇讗专抓 诇讞讜抓 诇讗专抓 讜讝讛 转讬诪讛 讙讚讜诇 诇诪讛 拽讜专讗 讗讜转讜 砖讬爪讗 讘诇讗 专砖讜转 讜讗讬 诪砖讜诐 讚讻讬讜谉 讚诇砖讜讟 讗讜 诇讛专讜讬讞 讬爪讗 诇讗 转拽谞讜 诇讜 讻诇讜诐 讻讬 讛讬讛 诇讜 诇讘讜讗 拽讜讚诐 讘砖注转 讛驻谞讗讬 讗讬谉 讝讛 谞讻讜谉 讘讟注' 讻讚讬 诇讜诪专 注诇讬讜 讘诇砖讜谉 专"诇 砖讬讜爪讬讗 砖诇讗 讘专砖讜转 讜谞专讗讬谉 讚讘专讬 讛讗讜诪专 讚诪讬讬专讬 砖讬爪讗 诪讗"讬 诇讞讜抓 诇讗专抓 讜拽"诇 拽专讬 诪讚讬谞' 讛讬诐 讜讻讬讜爪讗 诇砖讜讟 讘注诇诪讗 讗讬住讜专' 注讘讚 讜讬讜爪讗 砖诇讗 讘专砖讜转 讛讜讗 讜讘讬讜爪讗 诇诪讝讜谞讜' 讘讛转专 讬爪讗 讜讘讬讜爪讗 诇住讞讜专' 注"诪 诇讞讝讜专 讛讜讗 讚驻诇讬讙讬 讚拽讬讬诪讗 诇谉 讻专讘谞谉 砖讛讜讗 诪讜转专' 讜诪讬' 转"讞 讗讜 讗讚诐 讞砖讜讘 讗讬谉 诇讜 诇爪讗转 讜讗驻讬诇讜 诇讛专讜讞讛 讜讻讬讜爪讗 讘讜 讜讛讻讬 诪讜讻讞 讘讻诇 讚讜讻转讗:



讗诇讗 诇讛专讜讞讛 讞讚讗 讚讛讗 讗诪专转 谞专讗讬谉 讚讘专讬 专讘讬 讬讛讜讚讛 讘讛专讜讞讛. 驻讬' 讜讗"讻 拽砖讬讗 讛诇讻转讗 讗讛诇讻转' 讜讗"转 讜讗诪讗讬 诇讗 驻专讬讱 谞诪讬 讛讬讻讬 拽专讬 诇讬讛 诪注讬拽专讗 讬讜爪讗 讘专砖讜转 讜讛砖转讗 拽专讬 诇讬讛 讬讜爪讗 砖诇讗 讘专砖讜转. 讜讬"诇 讚讻诇 讞讚 讜讞讚 拽专讬 诇讬讛 诇驻讜诐 住讘专讬讛 诇专讘讬 讬讛讜讚讛 讚砖专讬 拽专讬 诇讬讛 讘专砖讜转 讜诇专讘谞谉 讚讗住专讬 拽专讬 诇讬讛 砖诇讗 讘专砖讜转:



讜注讜讚 诪讻诇诇 讚驻诇讬讙讬 专讘谞谉 讘诇砖讜讟. 讜讗"转 讜讗诪讗讬 诇讗 驻专讻讬' 讛讻讬 讻讚讗讜拽讬诪谞讗 讘专砖讜转 讚专' 讬讛讜讚讛 讘讛专讜讞讛 诪讻诇诇 讚驻诇讬讙讬 讘诪讝讜谞讜转 讜讬"诇 讚讛讗 拽讗 驻专讬讱 讘讛讚讬讗 讗诐 诇诪讝讜谞讜转 讚讘专讬 讛讻诇 诪讜转专 讜讗诐 诇砖讜讟 讚讘专讬 讛讻诇 讗住讜专:



讗诪专 砖诪讜讗诇 拽讟谉 讛谞讜诇讚 讘诪讜注讚 诪讜转专 诇讙诇讞讜 驻专砖"讬 讝"诇 讗诐 讛砖注专 诪爪注专讜 讜讚讘专讬 驻讬 讞讻诐 讞谉 讚讗讬 诇爪讜专讱 转拽讜谉 讙讜驻讜 讗讜 诇爪讜专讱 专驻讜讗' 驻砖讬' 讜讗驻讬' 讘谞讜诇讚 拽讜讚诐 讛诪讜注讚 讚讛讗 讗驻讬' 诪讘讛诪讛 讗讬谉 诪讜谞注讬' 专驻讜讗讛:



讛讗 讛讗住讜专讬' 诇讙诇讞 讘诪讜注讚 讗住讜专讬谉 讘讬诪讬 讗讘诇谉. 驻讬' 讚拽住"讚 讚诇讙诪专讬 讞砖讜讘讬 讻讬 讛讚讚讬 诪讜注讚 讜讗讘诇 讘注谞讬谉 讝讛:





讛诪讗讬专讬

讛讘讗 诪诪讚讬谞转 讛讬诐 讜讻讜' 讻诪讜 砖驻讬专砖谞讜 讘注谞讬谉 讙诇讜讞 讜讻谉 讛诪谞讜讚讛 砖讛诪谞讜讚讛 讗住讜专 讘转讻讘讜住转 讜讻谉 讛谞砖讗诇 诇讞讻诐 讻讙讜谉 砖谞砖讘注 砖诇讗 诇讻讘住 讛讻诇 讻讚专讱 砖驻讬专砖谞讜 讘讙诇讜讞 讜诪讟驻讞讜转 讛讬讚讬诐 专"诇 讗讜转谉 砖诪谞讙讘讬谉 讘讛诐 讗转 讛讬讚讬诐 讘砖注转 讗讻讬诇讛 讜诪讟驻讞讜转 讛住驻专讬诐 驻讬' 讗讜转诐 砖讛住驻专 诪谞讬讞 注诇 讻转驻讜 砖诇 诪转讙诇讞 诇拽讘诇 讛砖注专 讜讻砖讛讜讗 诪讙诇讞 讘诪讜注讚 讗诇讜 砖讛讜转专 诇讜 诇讙诇讞谉 专砖讗讬 讛讜讗 诇讻讘住讛 诪驻谞讬 砖谞转诇讻诇讻讛 诪注专讘 讬讜诐 讟讜讘 注诇 讬讚讬 讛诪转讙诇讞讬诐 讜讬砖 讙讜专住讬谉 诪讟驻讞讜转 住讜驻专讬诐 讜讛讜讗 砖讛讬讜 驻讜专住讬谉 住讚讬谞讬诐 砖诇 爪诪专 注诇 讛住驻住诇讬诐 诇讛谞讬讞 砖诐 拽讜谞讚专讬住讬讛讜谉 砖诇讗 讬诪讞拽 讛讻转讘 诪讛诐 讜讛诐 诪转诇讻诇讻讬谉 转诪讬讚 注诇 讬讚讬 讛砖诪谉 砖砖讜谞讬谉 诇讗讜专讜 讘诇讬诇讛 讜注诇 讚专讱 讝讛 讗诪专讜 讘转诇诪讜讚 讛诪注专讘 诪讟驻讞讜转 住讜驻专讬诐 讗讬谉 诪讻讘住讬谉 讗讜转诐 讘诪讬 专讙诇讬诐 诪驻谞讬 讛讻讘讜讚 讗讘诇 诪讻讘住讬谉 讗讜转诐 讘谞转专 讜讘讘讜专讬转 讛专讬 砖讛讬讛 爪专讬讱 诇讛诐 诇讻讘住诐 讘讚讘专讬诐 讛诪注讘讬专讬诐 讗转 讛讻转诐 讜讻谉 讬砖 讙讜专住讬谉 诪讟驻讞讜转 住驻专讬诐 讻诇讜诪专 诪讟驻讞讜转 砖讙讜诇诇讬谉 讘讛诐 讗转 讛住驻专讬诐 讜讬讚讬 讗讚诐 诪诪砖诪砖讜转 讘讛谉 讘讻诇 砖注讛:



讜诪讟驻讞讜转 讛住驻讙 讜讛讬讗 诪讟驻讞转 砖讛讗讚诐 诪转注讟祝 讘讛 讻砖讛讜讗 讬讜爪讗 诪讘讬转 讛诪专讞抓 诇住驻讜讙 讛诪讬诐 砖注诇 讘砖专讜 讜诇谞讙讘 讗转 讘砖专讜 讜讛讜讗 诪转诇讻诇讱 转诪讬讚 讜讗讚诐 爪专讬讱 诇讻讘住讜 讗注"驻 砖谞转讻讘住 诪注专讘 讬讜诐 讟讜讘 讜讻谉 讻诇诐 讜驻讬' 讘讙诪' 讘讻诇 讗诇讜 讗驻讬' 讛讬讜 砖诇 爪诪专 砖讗诇讜 砖诇 驻砖转谉 诇讗 住讜祝 讚讘专 讘讗诇讜 讗诇讗 讗祝 讻诇 讻诇讬 驻砖转谉 诪讜转专 诇讻讘住谉 讘诪讜注讚:



讝讘讬谉 讜讝讘讜转 谞讚讜转 讜讬讜诇讚讜转 讘讙讚讬讛谉 诪转诇讻诇讻讬谉 转诪讬讚 讜诪讜转专讬谉 诇讻讘住 讜讻诇 砖讻谉 讗诐 讛谉 爪专讬讻讬谉 诇讛谉 诇讛讞诇讬驻诐 讘住驻讬专转 砖讘注讛 谞拽讬讬诐 讻讙讜谉 讝讘 讜讝讘讛 讘讝诪谉 砖讛讬讜 谞讜讛讙讬谉 讻讚讬谉 谞讚讛 讚讗讜专讬转讗 讗讜 谞讚讛 讜讬讜诇讚转 讘讝诪谉 讛讝讛:



讜讻诇 讛注讜诇讬谉 诪讟讜诪讗讛 诇讟讛专讛 驻讬' 讗讜转诐 砖讛讟注讬谞转诐 转讜专讛 讻讘讜住 讘讙讚讬诐 讘讟讛专转诐 讻讙讜谉 诪爪讜专注 讜讟诪讗 诪转 讜驻讬' 讘讙诪' 砖讘讻诇谉 讗诐 讛讬讛 驻谞讗讬 诪注专讘 讬讜诐 讟讜讘 诇讙诇讞 讜诇讗 讙诇讞讜 讗住讜专讬谉 诇讙诇讞 讞讜抓 诪讛谞讝讬专 讜讛诪爪讜专注 砖讗注"驻 砖讛讬讛 诇讛诐 驻谞讗讬 诇讙诇讞 讜诇讗 讙诇讞讜 诪讜转专讬谉 讻诪讜 砖讬转讘讗专 讘讙诪专讗:



讝讛讜 讘讬讗讜专 讛诪砖谞讛 讜讻诇讛 讛诇讻讛 驻住讜拽讛 讛讬讗 讗诇讗 砖讬砖 讘拽爪转 注谞讬谞讬诐 砖讘讛 转谞讗讬诐 讻诪讜 砖讬转讘讗专 讜讚讘专讬' 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛谉:



讗谞砖讬 诪砖诪专 讜讗谞砖讬 诪注诪讚 讗住讜专讬谉 诇住驻专 讜诇讻讘住 讘转讜讱 砖讘讜注 砖诇讛诐 讜注拽专 讗讬住讜专诐 讻讚讬 砖诇讗 讬讻谞住讜 诇转讜讱 诪砖诪专转诐 讻砖讛谉 诪谞讜讜诇讬诐 讜诪"诪 讛拽诇讜 诇讛诐 诇讛住转驻专 讘讞诪砖讬 诪驻谞讬 讻讘讜讚 讛砖讘转 讜讻诇 砖讻谉 讘砖砖讬 讗诇讗 砖诇讗 讛讬讜 谞讜讛讙讬谉 诇住驻专 讘砖砖讬 诪驻谞讬 讛讟讜专讞 讜讛讜转专 诇讛诐 诪讛 砖诇讗 讛讜转专 讻谉 诇砖讜诐 讗讚诐 讘讞讜诇讜 砖诇 诪讜注讚 讜谞专讗讛 诇讬 讟注诐 讘讚讘专 诪驻谞讬 砖讛诪砖诪专 讝诪谞讜 拽讘讜注 诇注讜诇诐 诇讬讻谞住 讘诪讜爪讗讬 砖讘转 讜讗讬谉 讛讚讘专 诪爪讜讬 诇讛砖讛讜转 注爪诪讜 诇转讜讱 诪砖诪专转讜 讗讞专 砖爪专讬讱 诇砖讛讜转 讘诪砖诪专转讜 诪诪讜爪讗讬 砖讘转 注讚 讞诪砖讬 讗讘诇 讘砖讗专 讛谞讝讻专讬诐 砖诪讗 讬讝讚诪谉 讞诪砖讬 讬讜诐 专讗砖讜谉 诇讞讜诇 讛诪讜注讚 讗讜 住诪讜讱 诇讜 讜诪转讜讱 砖讗讬谉 砖讛讬讬转讜 诪专讜讘讛 谞讜讞 诇讜 诇砖讛讜转 注爪诪讜 讜诪转讜讱 讻讱 讛讜讗 谞讗住专 讘讻诇 讜讬"诪 讘讛 讟注诐 讗讞专 诇讜诪专 砖讘讗谞砖讬 诪砖诪专 诇讗 谞讗住专讛 诇讛诐 诪诇讗讻讛 讻诇诇 讜诇讗 谞讗住专 讛讙诇讜讞 诇讛诐 讗诇讗 诪拽谞住 讙诪讜专 砖诪讗 讬讻谞住讜 诇诪砖诪专转诐 诪谞讜讜诇讬诐 讗讘诇 讞讜诇 讛诪讜注讚 讬砖 砖诐 讗讬住讜专 诪诇讗讻讛 讜讗注"驻 砖注拽专 讛讗讬住讜专 讘讙诇讜讞 讜讻讘讜住 诪转讜专转 拽谞住 诪"诪 讛讜讗讬诇 讜谞讗住专讜 谞注砖讜 讻砖讗专 诪诇讗讻讜转 讛讗住讜专讜转 讘讜 砖讗讬谉 讞诪砖讬 诪转讬专转谉 讜讬专讗讛 诇讬 讙诐 讻谉 砖讗祝 讗讞讚 砖讘诪砖诪专 砖谞讗谞住 讗讜谞住 讛讬讚讜注 讻讙讜谉 讗诇讜 讛谞讝讻专讬诐 讘诪砖谞转谞讜 砖诪讜转专 诇讛住转驻专 讜讻讘专 讘讬讗专谞讜 注谞讬谉 诪砖诪专 讜诪注诪讚 讘诪住讻转 转注谞讬转:



诪讬 砖讛讬讛 讟专讬讚 诪注专讘 讬讜诐 讟讜讘 讘注住拽讬 诪诪讜谉 讘讚讘专 砖砖注转讜 注讜讘专转 诇讜 讜诇讗 住驻专 诪注专讘 讬讜诐 讟讜讘 诪转讜讱 讟专讚转讜 讻讙讜谉 砖讗讘讚讛 诇讜 讗讘讚讛 讜讟专讞 诇讞讝专 讗讞专讬讛 讛讜讗讬诇 讜讗讬谉 讗讜谞住 讝讛 谞讬讻专 诇讻诇 讗住讜专 诇住驻专 讘诪讜注讚 讜诪"诪 诪讬 砖讗讬谉 诇讜 讗诇讗 讞诇讜拽 讗讞讚 诪讜转专 诇讻讘住讜 讘诪讜注讚 砖讛专讬 讗祝 讗诐 讻讘住诐 诪注专讘 讬讜诐 讟讜讘 爪专讬讱 讛讜讗 诇讞讝讜专 讜诇讻讘住讛 诪爪讚 讛讝讬注讛 讜诪转讜讱 讻讱 讗驻讬' 诇讗 讻讘住讛 诪注专讘 讬讜诐 讟讜讘 专砖讗讬 讛讜讗 诇讻讘住讛 讘诪讜注讚 讗注"驻 砖讗讬谉 讗讜谞住 砖诇讜 谞专讗讛 讜谞讬讻专 诇讻诇 诪"诪 谞讬讻专 讛讜讗 诇讻诇 砖讗讝讜专讜 诪讜讻讬讞 注诇讬讜 专"诇 砖诪讬 砖讗讬谞讜 诇讜讘砖 讞诇讜拽 诪讛讚拽 讗转 讗讝讜专讜 讻讚讬 诇讛讚讘讬拽 讗转 讛讘讙讚 诇讘砖专讜 诪转讜讱 砖讞住专 讞诪讜 讜讛讻诇 诪讻讬专讬谉 讘讗谞住讜 讛讗 诪"诪 讗诐 讛讬讜 诇讜 砖转讬诐 讗住讜专 砖讛讬讛 诇讜 诇讻讘住 砖转讬讛谉 诪注专讘 讬讜诐 讟讜讘:



注讬专 砖诇讗 讛讬讛 砖诐 讗诇讗 住驻专 讗讞讚 讜谞讗谞住 讗讜转讜 讛住驻专 讜诇讗 讬讻讜诇 诇住驻专 诪注专讘 讬讜诐 讟讜讘 讗诐 讛讬讛 讗讜谞住 讛谞讬讻专 诇讛讚讬讗 讻讙讜谉 砖拽驻抓 注诇讬讜 讞讜诇讬 讗讜 讻讬讜爪讗 讘讝讛 诪讜转专讬谉 诇住驻专 [讘讬谉 讛讜讗 诪讜转专 诇住驻专 讜讗谞砖讬 讛注讬专 诇讛住转驻专] 讗讘诇 讗诐 诪讞诪转 讗讜谞住 砖讗讬谞讜 谞讻专 诇讛讚讬讗 讻讙讜谉 砖谞讗讘讚讛 诇住驻专 讗讘讚讛 讜讟专讞 讛住驻专 讗讞专讬讛 讜讻讬讜爪讗 讘讝讛 讗注"驻 砖讻诇 讛注诐 讬讜讚注讬谉 讗转 讛讗讜谞住 诪讞诪转 砖讘讗讜 砖诐 诇讛住转驻专 讜诇讗 诪爪讗讜讛讜 讜讞拽专讜 注诇 注谞讬谞讜 讝讜 讛讬讗 砖谞砖讗诇讛 讘住讜讙讬讗 讝讜 讜谞砖讗专讛 讘转讬拽讜 讜诪转讜讱 讻讱 驻住拽讜 讘讛 专讜讘 驻讜住拽讬诐 诇讞讜诪专讗 讜讗住讜专 诇讛住转驻专 讜诪"诪 讬砖 驻讜住拽讬谉 讘讛 诇讛拽诇 讻讚讬谉 讻诇 住驻拽 住讜驻专讬诐:



诪讛 砖讗诪专讜 讘诪砖谞讛 注诇 讛讘讗 诪诪讚讬谞转 讛讬诐 砖诪讜转专 诇讙诇讞 讗讬谉 讛讚讘专讬诐 讗诪讜专讬诐 注诇 讚专讱 诪讜讞诇讟 讗诇讗 住讜祝 讛讚讘专讬诐 讘注谞讬谉 讝讛 讻讱 讛讜讗 讻诇 砖讬爪讗 诪诪拽讜诐 砖讘讗专抓 讬砖专讗诇 诇诪拽讜诐 讗讞专 砖讘讗 讚专讱 讛讬诐 讗讜 诪讞讜爪讛 诇讗专抓 诇讗专抓 讚专讱 讛讬诐 讜讻诇 砖讻谉 诪讞讜爪讛 诇讗专抓 诇讗专抓 讜讞讝专 诇讜 讜诇讗 讛讙讬注 诇诪拽讜诐 砖讗驻砖专 诇讜 诇讛住转驻专 注讚 讛诪讜注讚 讛讜讗讬诇 讜讬爪讗 讘专砖讜转 诪讜转专 诇住驻专 讗驻讬' 讛讬转讛 讬爪讬讗转讜 诪转讞诇讛 砖诇讗 诇砖讜诐 爪讜专讱 讗诇讗 诇砖讜讟 讘注诇诪讗 讗讘诇 讗诐 讬爪讗 诪讗专抓 讬砖专讗诇 诇讞讜爪讛 诇讗专抓 讜讘住专讱 讗讬住讜专 讬爪讗 砖讛专讬 讗住讜专 诇爪讗转 诪讗专抓 讬砖专讗诇 诇讞讜爪讛 诇讗专抓 讗诐 讬爪讗 诇住讞讜专讛 讗讜 诇讗讬讝讛 爪讜专讱 诪讜转专 讜讻诇 砖讻谉 讗诐 讬爪讗 诇诪讝讜谞讜转 讗讘诇 讗诐 讬爪讗 诇砖讜讟 讜砖诇讗 诇砖讜诐 爪讜专讱 讗住讜专 讜注砖讜 讚讘专 讝讛 讻谞讬讻专 讗谞住讜 诇讻诇 砖讛讻诇 讬讜讚注讬谉 诇讛讘讞讬谉 讘讬谉 讛讬讜爪讗 诇砖讜讟 诇讬讜爪讗 诇爪讜专讱:



讜讘转诇诪讜讚 讛诪注专讘 讗诪专讜 诪注转讛 讻讛谉 砖讬爪讗 诇讞讜爪讛 诇讗专抓 讛讜讗讬诇 讜讬爪讗 砖诇讗 诇专爪讜谉 讞讻诪讬诐 专"诇 砖讛专讬 讗专抓 讛注诪讬诐 讟诪讗讛 讬讛讗 讗住讜专 驻讬' 讗驻讬' 讬爪讗 诇爪讜专讱 讜讗诐 讛讬讗 砖谞讜讬讛 讚专讱 谞讬讞讜转讗 讬专讗讛 砖讗住讜专 讜讻诪讜 砖讗诪专讜 讻讛讚讛 讞讚 讻讛谉 讗转讗 诇讙讘讬讛 讚专' 讞谞讬谞讗 讗诪专 诇讬讛 诪讛 讗谞讬 诇讬诇讱 诇讞诇讜抓 讗讜 诇讬讘诐 讜讗住专 诇讬讛:





转讜住驻讜转 专讬"讚

讜讘讞诪讬砖讬 诪讜转专讬谉 诪驻谞讬 讻讘讜讚 讛砖讘转 讚讜拽讗 讘讗谞砖讬 诪砖诪专 诪爪讗谞讜 讛讬转专 讝讛 讗讘诇 讘诪讜注讚 诇讜 讛讜转专 诇讙诇讞 讻诇诇 诇讗 讘讻讘讜讚 讬讜"讟 讜讟注诪讗 讚诪讬诇转讗 谞"诇 砖讗诐 转转讬专 诇讙诇讞 讘讞诪讬砖讬 讘诪讜注讚 诪讬注拽专讗 讛拽谞转讗 讚专讘谞谉 砖讛讛讚讬讜讟讜转 住讜讘专讬诐 砖诪驻谞讬 砖讛讙讬诇讜讞 讞砖讜讘 注讘讜讚讛 谞讗住专 讘诪讜注讚 讻诪讜 砖谞讗住专讜 砖讗专 讛注讘讜讚讜转 讜讗诐 讬专讗讜 砖讘讞诪讬砖讬 诪讙诇讞讬谉 讬讙诇讞讜 谞诪讬 讘讻诇 讛诪讜注讚 讗讘诇 讗谞砖讬 讛诪砖诪专 砖讛讬讗 讞讜诇 讙诪讜专 讬讜讚注讬诐 砖诇讗 谞讗住专 诪讞诪转 讘讜讚讛 讗诇讗 讻讚讬 砖诇讗 讬注诇讜 诇诪砖诪专转谉 讻砖讛谉 诪谞讜讜诇讬诐 讛讬诇讻讱 讗诐 讬转讬专讜 讛讞诪讬砖讬 诇讗 讬讘讜讗讜 诇讛转讬专 讻诇 讬诪讬 讛砖讘讜注:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗讜诪谉 讻讜' 诇住驻专 注爪诪讜 讛住"讚 讜讗讞专 讻讱 诪"讛 讻讬 讛谞讱 讻讜' 讻爪"诇:


转讜住' 讘讚"讛 讜诪谞讜讚讛 讜讻讜' 诪讜拽讬 诇讛 讻砖讘讗 讘讞"讛 讗"谞 讻讜' 注讻"诇 讘专讗"砖 讻转讘讜 讘讞讚 转讬专讜爪讗 讜谞专讗讛 诇驻专砖 讚讘专讬讛诐 讻砖讘讗 讝诪谉 讛转专转 讛谞讚专 讘讞"讛 讻讙讜谉 砖谞讚专 诇驻谞讬 讛诪讜注讚 讚诪讛讬讜诐 诇讗 讬讙诇讞 讗诐 诪诪讜注讚 讜讗讬诇讱 讬讗讻诇 驻讬专讜转 讚诇讗 讞诇 讛谞讚专 诇讛转讬专讜 注讚 讞"讛 讜讚讜"拽:


讘讗"讚 讬"诇 讚讛"拽 讻讜' 诪讟讜诪讗讛 诇讟讛专讛 讗讝 讚讜拽讗 砖注讜诇讬谉 讻讜' 讻爪"诇 讜讞讚 转讬专讜爪讗 讛讜讗 讜拽"诇:





专砖"砖

讙诪专讗 讘注讗 专"讝 讗讘讚讛 讻讜' 讻讬讜谉 讚讗谞讜住 诪讜转专 讗"讚 讻讬讜谉 讻讜'. 诇讻讗讜专讛 讛"诇 诇驻砖讜讟 诪讚转谞讬 讘诪转谞讬转讬谉 讛讘讗 诪诪讚讛"讬 讚诪砖诪注 讚诪讚专讱 讗讞专 诇讗 讚诇讗 诪讬驻专住诪讗 诪讬诇转讗 讻诪"砖 讛诪"讗 讘住讬' 转拽诇"讗 住拽"讜. 讜讗讜诇讬 注"讻 诇讗 讻转讘 讛诪"讗 讗诇讗 诇诪住拽谞讗 讚诪住讬拽 讗讘讬讬 诇讗讬住讜专讗 讜讻谉 诇专"讗 讚诪转谞讬 讘注讬讬转讜 讘讗讜诪谉 诪讜讻讞 讚讘讗讞专 驻砖讬讟讗 诇讬讛 讚讗住讜专. 讗讘诇 诇驻讬 讘注讬讬转讜 讬"诇 讚诇讗 谞拽讬讟 诪讚讛"讬 讗诇讗 诪砖讜诐 讚讗讜专讞讗 讚诪讬诇转讗 讚诇讬讻讗 砖诐 讬砖讜讘. 讗讜 诇讗驻讜拽讬 诪讚专' 讬讛讜讚讛 诇拽诪谉:



讙诪' 砖诐 讛"拽 讻讜' 讗讘诇 诇砖讜讟 诪讜讚讜 诇讬讛 讻讜' 讗讘诇 诇诪讝讜谞讜转 诪讜讚讛 诇讛讜. 讻爪"诇:



专砖"讬 讚"讛 讗讬讝讜专讜. 讜诪转注讟祝 讘诪拽讟专讬谞讜. 讘砖讘转 (拽讻) 谞讝讻专 讘讛讬"讞 讻诇讬诐. 讜讘讞讜诇讬谉 驻讬' 讘注"讗 注"砖:



专砖"讬 讚"讛 诇诪讝讜谞讜转. 讜讞讝专 讘诪讜注讚 讚"讛 诪讜转专 讻讜'. 讻爪"诇 讜转讬讘转 讗讞专讬讛谉 诇诪讞讜拽:



专砖"讬 讚"讛 讗讬诇讬诪讗 诇砖讜讟. 讚拽讗诪专 专讘讬 讻讜' 讘讬爪讗 诇砖讜讟 讻讜' 讜讗砖诪注讬谞谉 讚谞专讗讬谉 诇讜 讻讜'. 讻爪"诇:



专砖"讬 讚"讛 讜讛讗 谞专讗讬谉 讻讜' (讘住讜驻讜). 讚讘诇砖讜讟 讜讘诪讝讜谞讜转 驻诇讬讙讬. 讗讬谉 讛讻专讞 讗诇讗 讚驻诇讬讙讬 讘诇讛专讜讜讞讛 讜讘讞讚 诪讬谞讬讬讛讜. 讜讗讜诇讬 讚讟"住 讛讜讗 讜爪"诇 讚讘诇砖讜讟 讗讜 讘诪讝讜谞讜转 谞诪讬 驻诇讬讙讬:



转讚"讛 讜诪谞讜讚讛. 讚讗讬谉 谞讬讚讜讬 驻讞讜转 诪诇"讬. 讛讜讗 诇拽诪谉 (讟讝):



讘讗"讚 讜讻谉 诪讬 砖谞砖讗诇 诇讞讻诐 诪"诇 讻砖讘讗 (专"诇 讛讞讻诐) 讘讞讜讛"诪. 讜注讬' 诇砖讜谉 讛谞"讬. 讜讛诪讛专砖"讗 讬爪讗 诪驻讬' 讛驻砖讜讟. 讜讗讜诇讬 讚讞拽讜 讛讗 讚拽讬"诇 讙' 诪转讬专讬谉 讗转 讛谞讚专 讘诪拽讜诐 砖讗讬谉 讞讻诐 (讘讻讜专讜转 诇讝) 讜注讬' 砖讘转 (诪讜 讘) 讗讘诇 讗讬谉 讝讛 讛讻专注. 讙诐 诪砖"讻 讻讙讜谉 砖转诇讛 讛谞讚专 讘讗诐 讬讗讻诇 驻讬专讜转 诪诪讜注讚 讜讗讬诇讱 讚诇讗 讞诇 讛谞讚专 诇讛转讬专讜. 讛谉 讗驻讬' 讗诐 讛讬讛 转讜诇讛讜 讘讗诐 讬讗讻诇 诪注转讛 讙"讻 诇讗 诪讬拽专讬 讞诇 讛谞讚专 讻讚诪讜讻讞 讘谞讚专讬诐 (爪) 讜讻"驻 讛专诪"讗 讘讬讜"讚 住讬' 专讻"讞 住讬"讝. 讜讝讛 讜讚讗讬 讗讬谉 住讘专讗 诇讜诪专 讚讛"诇 诇讗讻讜诇 讜诇讬转砖讜诇:



讘讗"讚 讜砖讗专 讙讬诇讜讞 讛讜讗 讚讘注讬 讻讜'. 讻爪"诇:



讘讗"讚 讜注讜讚 讬诇"驻 砖谞专讗讛 砖诪讜转专 诇讙诇讞 专讗砖讜 讘诪讜注讚 讻讜'. 谞专讗讛 讚专"诇 讻诇驻讬 砖讗诪专讜 讘转讞诇转 讚讘专讬讛诐 讜讙讬诇讜讞 讛专讗砖 谞诪讬 讗住讜专 讘诪讜注讚 (驻讬' (砖诇讗) [讗驻讬诇讜] 讘诪拽讜诐 讗讜谞住) 讻转讘讜 注转讛 讚讬诇"驻 砖诪讜转专 诇讙诇讞 讻讜' 讜讛讬讬谞讜 讗驻讬' 砖诇讗 讘诪拽讜诐 讗讜谞住 (注讬' 讬讘诪讜转 诪讙 转讚"讛 讘诪拽讜诐) 讜诇讛讻讬 拽"诇 砖驻讬专 诪讗讬 拽诪"诇 谞讝讬专 讜诪爪讜专注 讜专"诇 讗驻讬' 转讗诪专 讚讛诪讛 诪讜转专讬诐 讗祝 讻砖讛讬' 诇讛诐 驻谞讗讬 讻讚诪住拽讬谞谉 诇拽诪谉 (讬讝 讘) 诪"诪 讻讬讜谉 讚讻"讗 诪讜转专讬谉 讗驻讬' 讘诇讗 讗讜谞住 讻砖"讻 讛谞讬 讚诪爪讜讛 谞讬谞讛讜. 讜讘讝讛 讛爪诇转讬 讚讘专讬讛诐 诪讛爪"注 砖讘转讜专"注:



转讚"讛 讜砖讗专. 讗讬 谞诪讬 讻讜'. 专"诇 讗诐 砖讙诐 讜讛讻诇 讞讚 驻讬专讜砖 讛讜讗. 讛诪讙讬讛讬诐 讘讚"讞 诪诇转 讗祝 诇讗 讬专讚讜 诇讻讜讜谞转 讚讘专讬讛诐 讜讻谉 讛讙讛转 讛讘"讞 诇讗 讬砖专讛 讘注讬谞讬:



讘讗"讚 诇驻讬 诪讛 砖驻讬专砖转讬 讘诪砖谞讛. 讻爪"诇:



转讚"讛 讗诇讗 诇讛专讜讜讞讛. 谞专讗讛 讚诇"讙 讜注讜讚 诪讻诇诇 讚驻诇讬讙讬 专讘谞谉 讗驻讬' 诇砖讜讟. 讻爪"诇:





讞讬讚讜砖讬 专讘讬 注拽讬讘讗 讗讬讙专

诪转谞讬', 讜讛谞讝讬专 讜讛诪爪讜专注 诪讟讜诪讗转讜 诇讟讛专转讜 [诪讙诇讞 讘专讙诇]. 
讛拽砖讜 讘转讜住' 诪讗讬 拽诪"诇, 讜讻转讘讜 讚住"讚 讚讗住讜专 砖诇讗 讬砖讛讜 拽专讘谞讜转讬讛谉, 讜讗讬 诪讬讬专讬 讘砖诇讗 讛讬讛 诇讛谉 驻谞讗讬 讬"诇 讚讛讻讬 拽讗诪专 讚谞讝讬专 讜诪爪讜专注 讛注讜诇讬谉 诪讟讜诪讗讛 诇讟讛专讛 讚讜拽讗 砖注讜诇讬谉 注转讛, 讗讘诇 注诇讜 拽讜讚诐 专讙诇 讗住讜专讬谉. 
诪讘讜讗专 讚转讞诇转 讚讘专讬讛诐 诇驻讬 讛爪讚 讚诪讬讬专讬 讙诐 讘讬砖 驻谞讗讬. 
讜拽砖讛 诇讬, 讛讗 诪诪讬诇讗 讛讜讬 讞讬讚讜砖 讚讗祝 讚诇讬讻讗 讗讜谞住 讚讛讬讜 讬讻讜诇讬谉 诇讙诇讞 诪拽讜讚诐 砖专讬讗. 
讜讙诐 诪讛讜 讝讛 砖讻转讘讜 讚住"讚 讚讗住讜专 砖诇讗 讬砖讛讜, 讛讗 讗住讜专 讘驻砖讜讟讜, 讻讬讜谉 讚讬砖 砖讛讜转 诇讙诇讞 拽讜讚诐 讛专讙诇, 讗诇讗 讚讟注诪讗 讚砖专讬 砖诇讗 讬砖讛讜 讜讬讗讞专讜 注讜讚 拽专讘谞诐 讻讚讗讬转讗 诇拽诪谉 (讚祝 讬讝 注"讘):





驻转讞 注讬谞讬诐

转讜住' 讚"讛 讗诇讗 诇讛专讜讞讛 谞专讗讛 讚诇"讙 讜注讜讚 诪讻诇诇 讚驻诇讬讙讬 讗驻讬' 诇砖讜讟 讜讛讗 讗诪专转 讚讘专讬 讛讻诇 讗住讜专 讻爪"诇 诪转讜住' 讻"讬 讜诪"砖 讘讚驻讜住 讚驻诇讬讙讬 讗祝 诇诪讝讜谞讜转 砖讘讜砖 讛讜讗. 诇拽讜讟讬 专讘 讘爪诇讗诇 讻"讬:





讬讚 讚讜讚

讜砖讗专 讻诇 讗讚诐 诪状讟 讗住讜专讬诐. 讘住驻专 谞讜讚注 讘讬讛讜讚讛 住讬诪谉 讬状讙 讻转讘 诇转专抓 讚注转 专"转 砖讛讘讬讗 驻讟讜专 {诇讜讞 讛讟注讜转: 讘讟讜"专} 砖讗诐 讙诇讞 注专讘 讛专讙诇 砖诪讜转专 诇讙诇讞 讘专讙诇 讜讛讟讜专 讛拽砖讛 注诇讬讜 讜讻谉 砖讗专 讻诇 讛驻讜住拽讬诐 讜讛讜讗 讝状诇 讻转讘 诇转专抓 砖讘讜讜讚讗讬 讙讬诇讜讞 诪诇讘讚 讛讟注诐 砖诇讗 讬讻谞住 诇专讙诇 讻砖讛讜讗 诪谞讜讜诇 讬砖 讘讜 讗讬住讜专 诪砖讜诐 诪诇讗讻讛 讻诪状砖 讛转讜住壮 讗诇讗 砖讛讚讘专 讛讝讛 专讗讜讬 诇讛转讬专 诪砖讜诐 讻讘讜讚 讛专讙诇 诇驻讬讻讱 讗住专讜讛讜 讻讚讬 砖诇讗 讬讻谞住 讻砖讛讜讗 诪谞讜讜诇 讜讻讬讜谉 砖讗住专讜讛讜 诪砖讜诐 讻讱 讗状讻 讙诐 讗讬住讜专 诪诇讗讻讛 谞砖讗专 砖讗住讜专 讙状讻 诪砖讜诐 诪诇讗讻讛. 讜诇驻讬讻讱 讗诐 讙讬诇讞 注专讘 讛专讙诇 讻讬讜谉 砖讗讬谉 讘讜 爪讜专讱 讻状讻 讜讜讚讗讬 讗住讜专 诪砖讜诐 诪诇讗讻讛 讗祝 砖诇讗 砖讬讬讱 讟注诪讗 砖诇讗 讬讻谞住 诇专讙诇 讻砖讛讜讗 诪谞讜讜诇 讜讗诐 诇讗 讙诇讞 注专讘 讛专讙诇 讗祝 讚诪砖讜诐 诪诇讗讻讛 讛讬壮 专讗讜讬 诇讛转讬专. 诪状诪 讗住讜专 诪砖讜诐 砖诇讗 讬讻谞住 诇专讙诇 讻砖讛讜讗 诪谞讜讜诇. 诪状诪 讗诐 讙诇讞 注专讘 讛专讙诇 讗祝 讚讗讬谉 讗讬住讜专 专拽 诪砖讜诐 诪诇讗讻讛 诪讜转专 注状讬 诪讬 砖讗讬谉 诇讜 诪讛 讬讗讻诇 讜诇讛讻讬 诇讗 讞砖讘 讘诪砖谞转讬谞讜 讚讞砖讘 专拽 诪讛 砖讛讜讗 诪讜转专 诇讞诇讜讟讬谉 讜诇讗 讚讜拽讗 注状讬 诪讬 砖讗讬谉 诇讜 诪讛 讬讗讻诇 注状砖 讜讗祝 讗诐 谞拽讘诇 讝讛 讛转讬专抓 讝讛 注讜诇讛 讗诐 谞驻专砖 拽讜砖讬讜转 讛讟讜专 注诇 专状转 讚讛讜状诇 诇讞砖讜讘 讘诪转谞讬壮 讻诪讜 讚讞砖讬讘 讗讬谞讱 讗讘诇 讗诐 拽讜砖讬讜转 讛讟讜专 讚讛讜"诇 诇讛转诇诪讜讚 诇驻专砖 注诇 诪转谞讬壮 讚讗诇讜 诪讙诇讞讬谉 讚诪讬 砖讙讬诇讞 诪讜转专 讜讻诪讜 砖诪驻专砖 讛转诇诪讜讚 注诇 诪转谞讬壮 讚讗诇讜 诪讻讘住讬谉 讚诪讬 砖讗讬谉 诇讜 讗诇讗 讞诇讜拽 讗讞讚 诪讜转专 讗状讻 讗讝诇讗 诇讬讛 讻诇 讛转讬专抓 砖讻转讘 讛专讘 讚注讻状驻 讛讙诪专讗 讛讬壮 诇讜 诇驻专砖 讜驻讬专砖 讝讛 讛专讘 讘状讬 注讬拽专 讜讻谉 谞专讗讛 讜讜讚讗讬 砖讝讛 讻讜讜谞转 讛讟讜专 诪讚拽讗诪专 讻讬 讛讬讻讗 讚拽讗诪专 讙讘讬 讻讬讘讜住 讜讘讻讘讜住 讛专讬 诇讗 诪爪讬谞讜 讘诪砖谞壮 讚讬谉 诪讬 砖讗讬谉 诇讜 讗诇讗 讞诇讜拽 讗壮 讜讘注状讻 讚拽讗讬 注诇 讛转诇诪讜讚 诪注转讛 谞讘讜讗 诇注讬拽专 转讬专讜爪讜 诪状砖 砖讗诐 讙诇讞 拽讜讚诐 讛专讙诇 讗状爪 讻状讻 讘专讙诇 讜讗住讜壮 诪砖讜诐 诪诇讗讻壮 诪谞状诇 讝讛 讛诇讗 讙讘讬 讞诇讜拽 讗驻讬' 讻讬讘讜住 拽讜讚诐 讛专讙诇 诪讜转专 讜讗驻砖专 讚讜拽讗 讻诪讘讜讗专 讘转讜住壮 讜驻讜住拽讬壮 讜讗状讻 诇诪讛 讛转讬专讜 谞讬诪讗 讻讬讜谉 讚讗讬谉 爪讜专讱 讻状讻 讗住讜专 诪砖讜诐 诪诇讗讻讛 讜讚讜拽讗 注状讬 讗讬谉 诇讜 诪讛 讬讗讻诇 诪讜转专 讜讗诐 谞讗诪专 讚讘讻讬讘讜住 讬砖 讘讜 爪讜专讱 讬讜转专 讞讚讗 讚谞专讗讛 诇注讬谉 砖讗讬谞讜 讻谉 诪爪讟注专讬壮 讬讜转专 讘讙讬诇讜讞 诪讘讻讬讘讜住 讜讘砖讘转 讚祝 拽状诪 讗诪专讬壮 讙讘讬 讞诇讜拽 讚谞讞讜讬专壮 讻诇 转诇转讬谉 讬讜诪讬谉 讜讗注状讙 讚讛转诐 讘讘讙讚 驻砖转谉 诪讬讬专讬 讜讻讗谉 讘爪诪专 诪状诪 讗讬 讗驻砖专 讚讛诪专讞拽 专讘 讻诇 讻讱 讘讬谉 爪诪专 讜驻砖转讬' 讚讛转诐 转诇转讬谉 讬讜诪讬谉 讜讻讗谉 专拽 讗讬讝讛 讬诪讬诐 诪拽专讬 爪讜专讱 讙讚讜诇 诇讛转讬专 诪砖讜诐 诪诇讗讻讛 讜转讜 讻讬讜谉 讚驻砖讜讟 讚讗诐 讙讬诇讞 拽讜讚诐 讛专讙诇 讗住讜专 诪砖讜诐 诪诇讗讻讛 诪讗讬 讛拽砖讛 讜讗诐 谞讗诪专 讚砖讜讗诇 注诇 诪讬 砖诇讗 讙讬诇讞 拽讜讚诐 讛专讙诇 讚谞讬讛讬 讚诪诇讗讻讛 讛讬讗 讛讬壮 诇讜 诇讛转讬专 诇爪讜专讱 讻讬讜谉 讚讝讛 驻砖讜讟 讚诪诇讗讻讛 讛讬讗 讗诐 讙讬诇讞 诪谞诇讬讛 诇讛诪拽砖讬讛 诇讛拽砖讜转 讚讗诐 诇讗 讙讬诇讞 讬讛讬壮 诪讜转专 诇爪讜专讱 讛专讙诇 讚讬诇诪讗 诇讗 驻诇讜讙 讜讻砖诐 讚讗诐 讙讬诇讞 讗住讜专 诪砖讜壮 诪诇讗讻' 讙讘讬 诇讗 讙讬诇讞 谞诪讬 讗住讜壮 诪砖讜诐 诪诇讗讻' 讜讻讬 讛讬' 诇讛诪拽砖讛 住讘专讛 驻砖讜讟讛 讻状讻 讚诇爪讜专讱 专讙诇 诪讜转专 讜讗诐 谞讗诪专 讚讛诪拽砖谉 讘讗诪转 诇讗 讛讬壮 讬讜讚注 讻诇诇 讟注诪讗 讚诪诇讗讻讛 讗驻讬壮 讘讙讬诇讞 (讗讜 砖讛讬壮 住讘讜专 讚讗驻讬壮 讙讬诇讞 讗住讜专 诇讻谉 砖讜讗诇 砖驻讬专 诪状讟 讗状讻 讻讬讜谉 讚讛诪拽砖谉 诇讗 讬讚注 诪讝讛 诪谞诇讬状讛 讚讛转专爪谉 谞讗讬讚 诪住讘专转 讛诪拽砖谉 讜住讘专 讚讗住讜专 诪砖讜诐 诪诇讗讻讛 讚讻诇诇 讙讚讜诇 讻诇 砖讗讬谉 诇谞讜 讛讻专讞 诇讗 讗诪专讬壮 讚讛转讬专爪谉 谞讗讬讚 诪住讘专转 讛诪拽砖讛 讘讞谞诐 讗诇讗 讜讜讚讗讬 爪状诇 讘讬谉 诇讛诪拽砖谉 讘讬谉 诇讛转专爪谉 讗讬谉 讗住讜专 讻诇诇 诪砖讜诐 诪诇讗讻讛 讘讬谉 讙讬诇讞 讘讬谉 诇讗 讙讬诇讞 讻讬 诪驻谞讬 爪讜专讱 讛专讙诇 诪讜转专 诪诇讗讻讛 讻讝讜 讜诇讻谉 讛拽砖讛 诪状讟 讜注讜讚 讛讗专讻转讬 讘讝讛 讘拽讜谞讟专住 讛砖讙讜转 讜注诇 讻诇 讚讘专讬讜 讘转砖讜讘讛 讛谞讝讻专. 讜诪驻谞讬 砖讻讘专 谞讚驻住 讗讞转 讘住讜祝 住驻专 讘谞讬谉 讗专讬讗诇 诇讗讞讚 诪讞讻诪讬 讚讜专谞讜 讜讙诐 讘讞诇拽 砖诇讬砖讬 讘住驻专 驻讞讚 讬爪讞拽 砖讬爪讗 诪讞讚砖 诇讗讜专 谞讚驻住讜 讘住讜驻讜 讗讬讝讛 转砖讜讘转 诪专讘讬谞讜 讗讬讟诇讬壮 砖讛讗专讬讻讜 诪讗讜讚 讜讻转讘讜 讘转讜拽祝 谞讙讚 讚讘专讬 讛专讘 谞讜讚注 讘讬讛讜讚壮 诇讻谉 拽爪专转讬 驻讛 专拽 讗转 讝讛 讗讙讬讚 讻讬 住讘专转 专状转 讛诇讝讜 诇讗 诪爪讗转讬 讘砖讜诐 驻讜住拽 砖讗诪专讛 讘砖诐 专状转 讞讜抓 诪讛讟讜专 讜讛转讜住壮 砖讚专讻诐 转诪讬讚 诇讛讘讬讗 讚讘专讬 专"转 诇讗 讛讘讬讗讜 讜讻诇 驻讬住拽讬 讛诇讻讜转 砖讚专讻诐 诇讛讘讬讗 讚讘专讬 专状转 诇讗 讛讘讬讗讜 讚讘专讬 专状转 讗诇讜 讜讛诐 讛住诪状讙 讜讛专讗状砖 讜专讘讬谞讜 讬专讜讞诐 讜谞讬诪讜拽讬 讬讜住祝 讜讛专讬讟讘讗 讜讛专讘 讛诪讙讬讚 讜讛讗讙讜讚讛 讜讙诐 驻住拽讬 讛诇讻讜转 拽爪专讜转 讻讙讜谉 讛讻诇 讘讜 讜讗专讞转 讞讬讬诐 讛讗专讜讱 讜砖讘讜诇讬 讛诇拽讟 讜住诪状拽 讗讬谉 讙诐 讗讞讚 诪讛诐 砖讬讘讬讗 讚讘专讬 专状转. 讜讛讙讛讜转 诪讬讬诪讜谉 驻' 讝壮 讚讬"讟 讻转讘讜 住讘专转 专状转 讘砖诐 讬状讗. 讜讻转讘讜 注诇讛 讘砖诐 诪讛专状诐 诪专讜讬讟谞讘讜专讙 砖讟注讜转 讛讜讗 讘讬讚诐. 讜讗诇讜 讛讬壮 专状转 讗诪专讛 诇讗 讛讬讛 讛拽讚讜砖 诪讛专状诐 诪专讜讬讟谞讘讜专讙 讻讜转讘 注诇 讛诪讗讜专 注讬谞讬谞讜 专状转 讚讟注讜转 讛讜讗 讘讬讚讜 讙诐 讛讙讛讜转 讗砖专讬 讘砖诐 讗状讝 讻转讘 住讘专讗 讝讜 讘砖诐 讬状讗 讜诇讗 讘砖诐 专状转 诇讗 谞砖讗专 诪讻诇 讛驻讜住拽讬诐 砖讛讘讬讗讜 讘砖诐 专状转 专拽 讛讟讜专 讜讙诐 讛讜讗 讻转讘 讜专状转 驻讬专砖 讜诇讗 讜专状转 驻住拽 砖讛讬壮 砖驻住拽 讛诇讻讛 诇诪注砖讛 专拽 砖驻讬壮 讜讗讜诇讬 诇讗 讛讬壮 住讜诪讱 注诇 驻讬专讜砖讜 讜讻讛"讙 诪爪讬谞讜 讘转讜住壮 讻转讜讘讜转 讚祝 爪状讞 注状讘 讻壮 专状转 诇专壮 讬注拽壮 讬砖专讗诇 讗注状驻 砖讬砖 驻专讜砖讬壮 讗讞专讬壮 诪状诪 讝讛 谞专' 注讬拽壮 砖讛诪讜讞讝拽 讬讚讜 注诇 讛注诇讬讜谞讛 讛专讬 讚专状转 讘注爪诪讜 讻转讘 砖诐 讚讛讬壮 诪住讜驻拽 讘驻专讜砖讜 讜诇讗 讛讻专讬注 专拽 诪讟注诐 砖讛讜讗 诪讜讞讝拽 讗状讻 讗驻砖专 讛讻' 专状转 诇讗 讛讬壮 住讜诪讱 注诇 驻专讜砖讜 讜讗讜诇讬 讝讛 讻讜讜谞转 讛讟讜专 讘诪讛 砖讻转讘 讜拽砖讛 讛讚讘专 诇讛转讬专 讻诇讜诪专 讗注状驻 砖诇讗 讛讬壮 拽讜砖讬讜转 注诇 驻讬专讜砖讜 讝讛 诪状诪 拽砖讛 诇讛转讬专 讻讬讜谉 讚诇讗 诪爪讬谞讜 砖专"转 驻住拽 讛诇讻讛 诇诪注砖讛 专拽 讛讬壮 诪驻专砖 讻讱 讜讙诐 讗讜诇讬 讙诐 讛讟讜专 讙讜驻讬壮 讛讬讛 诪住讜驻拽 讗诐 专状转 讗诪专讛 讗讜 诇讗. 讙诐 诪状砖 砖诐 讘谞讜讚注 讘讬讛讜讚' 讻讬讜谉 讚讘砖讘讬注讬壮 诇讗 讞砖砖讜 诪砖讜壮 诪专讗' 注讬谉 讙诐 讘讞状讛 诇讗 讞砖砖讜 讗讬砖转诪讬讟讬' 讗讞专 讛诪讞讬诇' 讙诪壮 注专讜讻讛 讘驻' 诪讬 砖讛驻讱 诪拽讘诇讬 拽讘讜诇转 讘诪讜注讚 讚讗驻讬壮 讞讜抓 诇转讞讜诐 讗住讜专 讚讞讬讬砖讬壮 诇讗讜专讞讬诐 讜讻谉 诪爪讗转讬 砖讜讘 讘驻专讬砖讛 砖专爪讛 诇转专抓 讚注转 专"转 讚诪讬讬专讬 讘讝专 讬讞讬讚讬 讜讗讞状讻 住转专 讚讬砖 诇讞讜砖 诇讗讜专讞讬诐 讜诇住讬讜诪讗 讚诪讬诇转讗 讗讜诪专 讗谞讬 拽状讜 讜诪讛 讻讬讘讜住 讻诇讬 驻砖转谉 讚讻诇 讛驻讜住拽讬诐 诪转讬专讬诐 讞讜抓 诪诪讛专状诐 讜讗驻状讛 讻壮 讘砖状注 讚讛讜讬 讚讘专讬' 讛诪讜转专讬壮 讜讗讞专讬诐 谞讛讙讜 讘讜 讗讬住讜专 讗讬 讗转讛 专砖讗讬 诇讛转讬专诐 诪讻状砖 讙讬诇讜讞 讚讻诇 讛驻讜住拽讬诐 讗讜住专讬诐 诇讗 诪爪讬谞讜 诪讬 砖讬转讬专 专拽 讛讟讜专 讘砖诐 专状转 讜注诇讬讜 谞讜驻诇讬诐 讻诪讛 拽讜砖讬讜转 驻砖讬讟讗 讘转讻诇讬转 讛驻砖讬讟讜转 讚讙专注 讟驻讬 诪讻讬讘讜住 讻诇讬 驻砖转谉 讜诪诇讘讚 讛专讗讬讜转 讛注爪讜诪讜转 讛讜讛 讘讻诇诇 讚讘专讬诐 诪讜转专讬诐 讜讗讞专讬诐 谞讛讙讜 讘讜 讗讬住讜专. 讜转讜 诇讗 诪讬讚讬:

